EU podržava ocjene Paddya Ashdowna. 4/9/02 - 2002-09-04
Ovaj najnoviji pokušaj revizije istorije i negiranja zločina od strane Biroa Vlade Republike Srpske se, "može uporediti sa nastojanjima
Povodom izvještaja o Srebrenici vlade Republike Srpske, Evropska unija odlučno stoji iza stavova i navoda koje je u utorak dao visoki predstavnik za Bosnu i Hercegovinu Paddy Ashdown, potvrdjeno je u Vijeću ministara i Europskoj komisiji. Taj izvještaj je, prema europskim medijima, Paddy Ashdown nazvao je "uvredljivim", suludim i zapaljivim". Briselske zvanične reakcije odlikuje kratkoća i ozbiljan ton. "Evropska unija u potpunosti podržava stavove visokog predstavnika Ashdowna koji je najolje upoznat sa situacijom na terenu. Kao predstavnik EU u Bosni i Hercegovini on govori i u njeno ime", izjavila je šef Solaninog ureda, Cristina Gallach. U odvojenom razgovoru, to je ponovio i Gunnar Wiegand, glasnogovornik Europske komisije. "Stojimo iza riječi Paddyja Ashdowna, koje održavaju i naš stav o tom izvještaju. Medjutim, Europska komisija će se detaljnije pozabaviti tekstom izvještaja i nakon toga će objaviti svoj opširniji komentar", izjavio je Wiegand. "Tužiteljstvo Haškog tribunala je, kao i ostatak medjunarodne zajednice, razjareno tim skandaloznim i sramnim izveštajem, u kojem se potpuno ignorišu pouzdani i opsežni dokazi, prezentirani pred Vijećem ovog Tribunala" - izjavio je danas zamjenik glavne tužiteljice, Graham Blewitt, povodom "Izvještaja o slučaju Srebrenica" koji je objavljen u Banja Luci. Ti dokazi, dodaje Bluit, jasno ukazuju da su zaključci izvještaja "totalno netačni." Ovaj najnoviji pokušaj revizije istorije i negiranja zločina se, smatra zamjenik glavnog tužitelja, "može uporediti sa nastojanjima poslije II Svjetskog rata da se negira da se Holocaust uopšte dogodio."